CELEX: 32020R0207
Language: fi
Date: 2020-02-14 00:00:00
Title: Komission täytäntöönpanoasetus (EU) 2020/207, annettu 14 päivänä helmikuuta 2020, asetuksen (EU) N:o 142/2011 muuttamisesta Saudi-Arabiasta peräisin olevan lemmikkieläinten ruoan tuonnin osalta (ETA:n kannalta merkityksellinen teksti)

17.2.2020   
               
               
                  FI
               
               
                  Euroopan unionin virallinen lehti
               
               
                  L 43/69
               
            
         KOMISSION TÄYTÄNTÖÖNPANOASETUS (EU) 2020/207,
         annettu 14 päivänä helmikuuta 2020,
         asetuksen (EU) N:o 142/2011 muuttamisesta Saudi-Arabiasta peräisin olevan lemmikkieläinten ruoan tuonnin osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1069/2009 (1) ja erityisesti sen 41 artiklan 4 kohdan,
         sekä katsoo seuraavaa:
         
                     (1)
                  
                  
                     Komission asetuksessa (EU) N:o 142/2011 (2) vahvistetaan säännöt asetuksen (EY) N:o 1069/2009 täytäntöönpanoa varten, lemmikkieläinten ruoan tuontiin sovellettavat ihmisten ja eläinten terveyttä koskevat edellytykset mukaan luettuina.
                  
               
                     (2)
                  
                  
                     Lemmikkieläinten ruoan, puruluut mukaan luettuina, unioniin tuontia ja unionin kautta tapahtuvaa kuljetusta koskevat vaatimukset vahvistetaan asetuksen (EU) N:o 142/2011 liitteessä XIV olevan II luvun 1 jaksossa, mukaan luettuna siinä olevan taulukon 2 rivillä 12 oleva kolmansien maiden luettelo.
                  
               
                     (3)
                  
                  
                     Saudi-Arabian kuningaskunnan toimivaltaiset viranomaiset ovat vakuuttaneet komissiolle, että Saudi-Arabian kuningaskunta voi täyttää asianmukaiset terveysvaatimukset ja antaa riittävät takeet siipikarjasta peräisin olevan lemmikkieläinten ruoan tuotannon osalta harjoittamastaan valvonnasta. Sen vuoksi on perusteltua lisätä Saudi-Arabia luetteloon niistä kolmansista maista, joista saa tuoda unioniin ja kuljettaa unionin kautta siipikarjasta peräisin olevaa käsiteltyä lemmikkieläinten ruokaa.
                  
               
                     (4)
                  
                  
                     Sen vuoksi asetuksen (EU) N:o 142/2011 liitteessä XIV olevan II luvun 1 jakson taulukkoa 2 olisi muutettava.
                  
               
                     (5)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) N:o 142/2011 liitteessä XIV olevan II luvun 1 jakson taulukko 2 tämän asetuksen liitteessä olevan tekstin mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä helmikuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 300, 14.11.2009, s. 1.
         
            (2)  Komission asetus (EU) N:o 142/2011, annettu 25 päivänä helmikuuta 2011, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla (EUVL L 54, 26.2.2011, s. 1).
      
      
         
            LIITE
            Korvataan asetuksen (EU) N:o 142/2011 liitteessä XIV olevan II luvun 1 jaksossa olevan taulukon 2 rivi 12 seuraavasti:
            
               
                           ”12
                        
                        
                           Lemmikkieläinten ruoka, puruluut mukaan luettuina
                        
                        
                           
                                       a)
                                    
                                    
                                       Kun kyse on käsitellyistä lemmikkieläinten ruuista ja puruluista: 35 artiklan a alakohdan i ja ii alakohdassa tarkoitetut ainekset.
                                    
                                 
                                       b)
                                    
                                    
                                       Kun kyse on raa’asta lemmikkieläinten ruuasta: 35 artiklan a alakohdan iii alakohdassa tarkoitetut ainekset.
                                    
                                 
                        
                           Lemmikkieläinten ruoka ja puruluut on tuotettava liitteessä XIII olevan II luvun mukaisesti.
                        
                        
                           
                                       a)
                                    
                                    
                                       Kun kyse on raa’asta lemmikkieläinten ruuasta:
                                       Asetuksen (EU) N:o 206/2010 liitteessä II olevassa 1 osassa tai asetuksen (EY) N:o 798/2008 liitteessä I luetellut kolmannet maat, joista jäsenvaltiot sallivat saman lajin eläimistä peräisin olevan tuoreen, ainoastaan luullisen lihan tuonnin.
                                       Kaloista saatavan aineksen osalta päätöksen 2006/766/EY liitteessä II luetellut kolmannet maat.
                                    
                                 
                                       b)
                                    
                                    
                                       Kun kyse on puruluista ja muusta lemmikkieläinten ruuasta kuin raa’asta lemmikkieläinten ruuasta:
                                       Asetuksen (EU) N:o 206/2010 liitteessä II olevassa 1 osassa luetellut kolmannet maat sekä seuraavat maat:
                                       
                                                    
                                                
                                                
                                                   (JP) Japani
                                                
                                             
                                                    
                                                
                                                
                                                   (EC) Ecuador
                                                
                                             
                                                    
                                                
                                                
                                                   (LK) Sri Lanka
                                                
                                             
                                                    
                                                
                                                
                                                   (TW) Taiwan
                                                
                                             
                                                    
                                                
                                                
                                                   (SA) Saudi-Arabia (ainoastaan siipikarjasta peräisin oleva käsitelty lemmikkieläinten ruoka)
                                                
                                             Kaloista saatavasta aineksesta valmistetun käsitellyn lemmikkieläinten ruuan osalta päätöksen 2006/766/EY liitteessä II luetellut kolmannet maat.
                                    
                                 
                        
                           
                                       a)
                                    
                                    
                                       Kun kyse on purkitetusta lemmikkieläinten ruuasta: Liitteessä XV oleva 3A luku.
                                    
                                 
                                       b)
                                    
                                    
                                       Kun kyse on muusta käsitellystä lemmikkieläinten ruuasta kuin purkitetusta lemmikkieläinten ruuasta: Liitteessä XV oleva 3B luku.
                                    
                                 
                                       c)
                                    
                                    
                                       Kun kyse on puruluista: Liitteessä XV oleva 3C luku.
                                    
                                 
                                       d)
                                    
                                    
                                       Kun kyse on raa’asta lemmikkieläinten ruuasta: Liitteessä XV oleva 3D luku.”